Foto: Reuters Filippin prezidenti Rodrigo Duterte AQShni KXDR “qo‘liga qarab o‘ynamaslik” va mamlakat yetakchisi Kim Chen Inning “butun dunyoni yo‘q qilib tashlash” istagini amalga oshirishga yo‘l qo‘ymaslikka chaqirdi, deb xabar bermoqda Reuters. Filippin yetakchisining ta’kidlashicha, u yaqin vaqt ichida amerikalik hamkasbi Donald Tramp bilan Koreya inqirozini muhokama qiladi, shuningdek uni Pxenyanning Vashington ustidan mazax qilishiga "imkon bermaslikka" chaqiradi. Dutertening qayd etishicha, Shimoliy Koreya va AQSh o‘rtasidagi bosimning ortib borishi o‘yinchoqlar o‘ynashga o‘xshab ketar ekan. "Yigitcha (Kim Chen In) shunchaki butun dunyoni yo‘q qilib tashlamoqchi, shuning uchun u shunday xursand bo‘lmoqda. U har doim kuladi", - deya xulosa qilgan Filippin prezidenti. Avvalroq Janubiy Koreya va AQSh Shimoliy Koreya raketa uchirganidan so‘ng qo‘shma mashqlarni boshlagani haqida xabar bergandik.